Ratamo1

Ratamo1 debytoi viidennessä levyraadissa etelä-korealaisen KNK-yhtyeen Knock-kappaleella. Ratamo1 ei ole vielä onnistunut kapuamaan korkeimmalle pallille levyraadeissa pitkästä osallistumisrupeamastaan huolimatta ja on usein joutunut pettymään tulosten tullessa julki. Yrittämisen puutteesta tätä nimimerkkiä ei kuitenkaan voi syyttää. Tähän astisista onnenpotkuista suurin tapahtui raadissa numero 35, jonka teemana oli kappaleet 2010-luvulta. Ratamo1 saavutti raadissa kunnioitettavan kolmannen sijan malesialaisen Aizat Amdanin biisillä Years from Now.